AQSh sanksiyalar doirasida Rossiyani GPS navigatsiya tizimidan uzib qo‘yish imkoniyatini ko‘rib chiqmoqda. Bu haqda «Roskosmos» bosh direktori Dmitriy Rogozin ma’lum qildi. Foto: Getty Images «Bilasizmi, Qo‘shma Shtatlar sanksiyalar doirasida Rossiyani GPS tizimidan uzish imkoniyatini ko‘rib chiqmoqda», — dedi u raketa-kosmik markaziga tashrifi chog‘ida. U shuningdek, NASA bilan hamkorlik qilinmasligini aytdi. Rogozinning so‘zlariga ko‘ra, Yevropa kosmik agentligi «o‘zini telbalarcha tutayotgan» ishonchsiz hamkor va Rossiya u bilan hamkorlik qilmaydi. «Roskosmos» rahbari Britaniyaning OneWeb kompaniyasi Rossiya bilan hamkorlik qilishdan bosh tortganiga ham izoh berdi. Uning aytishicha, bu kompaniyaning tugashini anglatadi. «Boshqa hech qanday OneWeb bo‘lmaydi», — dedi Rogozin.